ເນື້ອໃນ

# ການໃຊ້ຕົວແທນໃນສູດ

ຕົວແທນ (Wildcards) ແມ່ນຕົວອັກສອນພິເສດທີ່ສາມາດໃຊ້ໃນຂໍ້ຄວາມຄົ້ນຫາທີ່ຖືກສົ່ງເປັນອາກິວເມນ (arguments) ໃຫ້ກັບບາງຟັງຊັນຂອງ Calc. ພວກມັນຍັງສາມາດໃຊ້ເພື່ອ ກຳນົດເງື່ອນໄຂການຄົ້ນຫາໃນປ່ອງຢ້ຽມ ຊອກຫາ ແລະ ແທນທີ່. ການໃຊ້ຕົວແທນຊ່ວຍໃຫ້ສາມາດກຳນົດພາຣາມິເຕີການຄົ້ນຫາທີ່ຂັ້ນສູງຂຶ້ນດ້ວຍຂໍ້ຄວາມຄົ້ນຫາດຽວ.

LibreOffice Calc ຮອງຮັບທັງ ຕົວແທນ (wildcards) ຫຼື ນິພົດປົກກະຕິ (regular expressions) ເປັນອາກິວເມນ ຂຶ້ນກັບການຕັ້ງຄ່າແອັບພລິເຄຊັນປັດຈຸບັນ. ໂດຍຄ່າເລີ່ມຕົ້ນ LibreOffice Calc ຖືກຕັ້ງຄ່າໃຫ້ຮອງຮັບຕົວແທນແທນນິພົດປົກກະຕິ.

ເພື່ອໃຫ້ແນ່ໃຈວ່າລະບົບຮອງຮັບຕົວແທນ, ໃຫ້ໄປທີ່ LibreOffice - Preferences - LibreOffice Calc - ຄຳນວນເຄື່ອງມື - ຕົວເລືອກ - LibreOffice Calc - ຄຳນວນ ແລ້ວກວດເບິ່ງວ່າໄດ້ເລືອກ ເປີດໃຊ້ຕົວແທນໃນສູດ ຫຼື ບໍ່. ໝາຍເຫດວ່າທ່ານສາມາດໃຊ້ປ່ອງຢ້ຽມນີ້ເພື່ອສະຫຼັບໄປໃຊ້ ນິພົດປົກກະຕິ ໂດຍເລືອກ ເປີດໃຊ້ນິພົດປົກກະຕິໃນສູດ ຫຼື ເລືອກທີ່ຈະບໍ່ຮອງຮັບທັງສອງຢ່າງເລີຍກໍໄດ້.

ຮອງຮັບຕົວແທນດັ່ງນີ້:

ຕົວແທນ | ຄຳອະທິບາຍ
--- | ---
? (ເຄື່ອງໝາຍຄຳຖາມ) | ໃຊ້ແທນຕົວອັກສອນໃດໆໜຶ່ງຕົວ. ຕົວຢ່າງ: ຂໍ້ຄວາມຄົ້ນຫາ "b?g" ຈະກົງກັບ “bag” ແລະ “beg” ແຕ່ຈະບໍ່ກົງກັບ "boog" ຫຼື "mug". ໝາຍເຫດວ່າມັນຈະບໍ່ກົງກັບ "bg" ຄືກັນ, ເພາະວ່າ "?" ຕ້ອງແທນທີ່ ໜຶ່ງ ຕົວອັກສອນພໍດີ. ຕົວແທນ "?" ບໍ່ສາມາດໃຊ້ແທນກໍລະນີທີ່ບໍ່ມີຕົວອັກສອນເລີຍໄດ້.
* (ດອກຈັນ) | ໃຊ້ແທນລຳດັບຕົວອັກສອນໃດໆກໍໄດ້, ລວມເຖິງຂໍ້ຄວາມວ່າງ. ຕົວຢ່າງ: ຂໍ້ຄວາມຄົ້ນຫາ "*cast" ຈະກົງກັບ “cast”, “forecast”, ແລະ “outcast”, ແຕ່ຈະບໍ່ກົງກັບ "forecaster" ເມື່ອໃຊ້ການຕັ້ງຄ່າເລີ່ມຕົ້ນຂອງ LibreOffice. ຖ້າຕົວເລືອກ ເງື່ອນໄຂການຄົ້ນຫາ = ແລະ <> ຕ້ອງໃຊ້ກັບທັງໝົດເຊວ ຖືກປິດໄວ້ໃນ LibreOffice - Preferences - LibreOffice Calc - ຄຳນວນເຄື່ອງມື - ຕົວເລືອກ - LibreOffice Calc - ຄຳນວນ, ຄຳວ່າ "forecaster" ກໍຈະກົງກັບຂໍ້ຄວາມຄົ້ນຫາ "*cast" ໄດ້.
~ (ເຄື່ອງໝາຍໜອນ) | ໃຊ້ເພື່ອຍົກເລີກຄວາມໝາຍພິເສດຂອງເຄື່ອງໝາຍຄຳຖາມ, ດອກຈັນ, ຫຼື ເຄື່ອງໝາຍໜອນ ທີ່ຢູ່ຖັດຈາກມັນທັນທີ. ຕົວຢ່າງ: ຂໍ້ຄວາມຄົ້ນຫາ "why~?" ຈະກົງກັບ “why?” ແຕ່ຈະບໍ່ກົງກັບ "whys" ຫຼື "why~s".

ຕົວແທນແມ່ນຮອງຮັບທັງໃນ LibreOffice Calc ແລະ ໃນ Microsoft Excel. ດັ່ງນັ້ນ, ຖ້າຈຳເປັນຕ້ອງໃຊ້ງານຮ່ວມກັນລະຫວ່າງສອງແອັບພລິເຄຊັນ, ຄວນເລືອກໃຊ້ຕົວແທນແທນນິພົດປົກກະຕິ. ໃນທາງກົງກັນຂ້າມ, ຖ້າບໍ່ຈຳເປັນຕ້ອງໃຊ້ງານຮ່ວມກັນ, ໃຫ້ພິຈາລະນາໃຊ້ນິພົດປົກກະຕິເພື່ອຄວາມສາມາດໃນການຄົ້ນຫາທີ່ມີປະສິດທິພາບກວ່າ.

## ຟັງຊັນສະເປຣດຊີດທີ່ຮອງຮັບ

ຕົວແທນແມ່ນຮອງຮັບໂດຍຟັງຊັນສະເປຣດຊີດດັ່ງຕໍ່ໄປນີ້:

- ຟັງຊັນຖານຂໍ້ມູນ: DAVERAGE, DCOUNT, DCOUNTA, DGET, DMAX, DMIN, DPRODUCT, DSTDEV, DSTDEVP, DSUM, DVAR ແລະ DVARP.

- ຟັງຊັນແບບມີເງື່ອນໄຂ: AVERAGEIF, AVERAGEIFS, COUNTIF, COUNTIFS, MAXIFS, MINIFS, SUMIF ແລະ SUMIFS.

- ຟັງຊັນການຄົ້ນຫາ: XLOOKUP, HLOOKUP, LOOKUP ແລະ VLOOKUP.

- ຟັງຊັນອື່ນໆ: XMATCH, MATCH ແລະ SEARCH.

## ຕົວຢ່າງການໃຊ້ຕົວແທນໃນສູດ

ຕົວຢ່າງດັ່ງຕໍ່ໄປນີ້ສົມມຸດວ່າຕົວເລືອກ ເປີດໃຊ້ຕົວແທນໃນສູດ ແລະ ເງື່ອນໄຂການຄົ້ນຫາ = ແລະ <> ຕ້ອງໃຊ້ກັບທັງໝົດເຊວ ຖືກເປີດໃຊ້ງານໃນ LibreOffice - Preferences - LibreOffice Calc - ຄຳນວນເຄື່ອງມື - ຕົວເລືອກ - LibreOffice Calc - ຄຳນວນ.

=COUNTIF(A1:A10;"Chi*") ຈະນັບຈຳນວນເຊວໃນຊ່ວງ A1:A10 ທີ່ມີຂໍ້ຄວາມທີ່ຂຶ້ນຕົ້ນດ້ວຍ "Chi" ແລະ ຕາມດ້ວຍຕົວອັກສອນອື່ນໆສູນຕົວ ຫຼື ຫຼາຍກວ່ານັ້ນ.

=SUMIF(A1:A5;"A??";B1:B5) ຈະຮວມຄ່າໃນ B1:B5 ເຊິ່ງມີຄ່າທີ່ກົງກັນໃນ A1:A5 ທີ່ຂຶ້ນຕົ້ນດ້ວຍ "A" ແລະ ຕາມດ້ວຍຕົວອັກສອນອື່ນອີກສອງຕົວພໍດີ.

ການປຽບທຽບດ້ວຍຕົວແທນແມ່ນ ບໍ່ ແຍກຕົວອັກສອນນ້ອຍ-ໃຫຍ່, ດັ່ງນັ້ນ "A?" ຈະກົງກັບທັງ "A1" ແລະ "a1".

ຫົວຂໍ້ທີ່ກ່ຽວຂ້ອງ

ລາຍຊື່ຂອງນິພົດປົກກະຕິ