ເນື້ອໃນ

# ຄັດລອກຕາຕະລາງ

ທ່ານສາມາດຄັດລອກຕາຕະລາງໂດຍການລາກແລ້ວວາງຕາຕະລາງລົງໃນສ່ວນຕາຕະລາງຂອງປ່ອງຢ້ຽມໄຟລ໌ຖານຂໍ້ມູນ. ປ່ອງຢ້ຽມໂຕ້ຕອບ ຄັດລອກຕາຕະລາງ ຈະປະກົດຂຶ້ນ.

## ຊື່ຕາຕະລາງ

ກຳນົດຊື່ສຳລັບການຄັດລອກ. ຖານຂໍ້ມູນບາງແຫ່ງຍອມຮັບສະເພາະຊື່ທີ່ມີແປດໂຕອັກສອນ ຫຼື ໜ້ອຍກວ່ານັ້ນ.

## ຕົວເລືອກ

### ຄຳກຳນົດ ແລະ ຂໍ້ມູນ

ສ້າງການຄັດລອກແບບ 1:1 ຂອງຕາຕະລາງຖານຂໍ້ມູນ. ຄຳກຳນົດຂອງຕາຕະລາງ ແລະ ຂໍ້ມູນທັງໝົດຈະຖືກຄັດລອກ. ຄຳກຳນົດຂອງຕາຕະລາງປະກອບມີໂຄງສ້າງ ແລະ ຮູບແບບຂອງຕາຕະລາງຈາກເຂດຂໍ້ມູນຕ່າງໆ, ລວມທັງຄຸນສົມບັດພິເສດຂອງເຂດຂໍ້ມູນ. ເນື້ອໃນຂອງເຂດຂໍ້ມູນຈະເປັນໂຕສະໜອງຂໍ້ມູນ.

### ຄຳກຳນົດ

ຄັດລອກສະເພາະຄຳກຳນົດຂອງຕາຕະລາງ ແລະ ບໍ່ຄັດລອກຂໍ້ມູນທີ່ກ່ຽວຂ້ອງ.

### ເປັນມຸມມອງຕາຕະລາງ

ຖ້າຫາກຖານຂໍ້ມູນຮອງຮັບ Views ແລະ ທ່ານເລືອກຕົວເລືອກນີ້, ການສອບຖາມຈະຖືກສ້າງຂຶ້ນໃນບ່ອນເກັບຕາຕະລາງເປັນຕາຕະລາງ. ຕົວເລືອກນີ້ຊ່ວຍໃຫ້ທ່ານສາມາດເບິ່ງຜົນຂອງການສອບຖາມເປັນມຸມມອງຕາຕະລາງປົກກະຕິ. ຕາຕະລາງຈະຖືກກັ່ນຕອງໃນມຸມມອງດ້ວຍຄຳສັ່ງ SQL "Select".

### ຕື່ມຂໍ້ມູນໃສ່ທ້າຍ

ຕື່ມຂໍ້ມູນຂອງຕາຕະລາງທີ່ຈະຄັດລອກເຂົ້າໃສ່ໃນຕາຕະລາງທີ່ມີຢູ່ແລ້ວ.

ຄຳກຳນົດຂອງຕາຕະລາງຕ້ອງຄືກັນຢ່າງແນ່ນອນເພື່ອໃຫ້ສາມາດຄັດລອກຂໍ້ມູນໄດ້. ຂໍ້ມູນບໍ່ສາມາດຄັດລອກໄດ້ ຖ້າຫາກເຂດຂໍ້ມູນໃນຕາຕະລາງປາຍທາງມີຮູບແບບອື່ນທີ່ຕ່າງຈາກເຂດຂໍ້ມູນໃນຕາຕະລາງຕົ້ນທາງ.

ຈັບຄູ່ຊື່ເຂດຂໍ້ມູນໃນປ່ອງຢ້ຽມໂຕ້ຕອບ ຄັດລອກຕາຕະລາງ ໃນໜ້າ ກຳນົດຖັນ.

ຖ້າຫາກຂໍ້ມູນບໍ່ສາມາດຕື່ມໃສ່ໄດ້, ທ່ານຈະເຫັນລາຍຊື່ເຂດຂໍ້ມູນໃນປ່ອງຢ້ຽມໂຕ້ຕອບ ຂໍ້ມູນຖັນ ທີ່ຂໍ້ມູນຂອງມັນບໍ່ສາມາດຄັດລອກໄດ້. ຖ້າທ່ານຢືນຢັນປ່ອງຢ້ຽມໂຕ້ຕອບນີ້ດ້ວຍຕົກລົງ (OK), ຈະມີພຽງແຕ່ຂໍ້ມູນທີ່ບໍ່ປະກົດຢູ່ໃນລາຍຊື່ເທົ່ານັ້ນທີ່ຈະຖືກຕື່ມໃສ່.

ຖ້າເຂດຂໍ້ມູນຂອງຕາຕະລາງປາຍທາງມີຄວາມຍາວເຂດຂໍ້ມູນນ້ອຍກວ່າໃນຕາຕະລາງຕົ້ນທາງໃນຂະນະທີ່ກຳລັງຕື່ມຂໍ້ມູນ, ເຂດຂໍ້ມູນຕົ້ນທາງຈະຖືກຕັດໃຫ້ສັ້ນລົງໂດຍອັດຕະໂນມັດເພື່ອໃຫ້ກົງກັບຄວາມຍາວເຂດຂໍ້ມູນໃນຕາຕະລາງປາຍທາງ.

### ສ້າງກະແຈຫຼັກ

ສ້າງເຂດຂໍ້ມູນກະແຈຫຼັກໂດຍອັດຕະໂນມັດ ແລະ ຕື່ມຄ່າໃສ່ໃນນັ້ນ. ທ່ານຄວນໃຊ້ເຂດຂໍ້ມູນນີ້ສະເໝີ, ເນື່ອງຈາກກະແຈຫຼັກຕ້ອງມີຢູ່ສະເໝີເພື່ອແກ້ໄຂຕາຕະລາງ.

### ຊື່

ກຳນົດຊື່ສຳລັບກະແຈຫຼັກທີ່ສ້າງຂຶ້ນ. ຊື່ນີ້ແມ່ນທາງເລືອກ (ບໍ່ໃສ່ກໍໄດ້).

ໜ້າຕໍ່ໄປ